**Hvor meget nedbør falder på Stillehavsatollerne?**

De fleste stillehavsatoller ligger fjernt fra fastlandet og er omgivet af havet. Beboerne på øerne er derfor dybt afhængige af den mængde nedbør, som falder i løbet af året – både i forhold til fødevareproduktion og adgang til drikkevand. I denne opgave skal du undersøge hvor meget nedbør der falder på en række stillehavsatoller:

* Takaroa, atol i østaten Fransk Polynesien.
* Funafuti, atol i østaten Tuvalu
* Tarawa, atol i østaten Kiribati
* Kwajalein, atol i østaten Marshalløerne

1. Undersøg først placeringen af de 4 forskellige stillehavsatoller ved hjælp af atlas, Google Earth eller lignende. Brug gerne dine resultater fra opgave 2.4A
   1. Forventer du at der falder lige meget nedbør på de 4 forskellige atoller? Hvorfor / hvorfor ikke?
   2. Forventer du at der vil være den samme årstidsvariation i nedbøren på de 4 atoller? Hvorfor / hvorfor ikke
2. Undersøg hvor meget nedbør der falder på de 4 forskellige stillehavsatoller gennem inddragelse af hydrotermfigurer, som kan findes på følgende links. Vær opmærksom på at hjemmesiden er tysk (niederschlag = nedbør)

* Takaroa: <http://www.klimadiagramme.de/Australien/takaroa.html>
* Funafuti: <http://www.klimadiagramme.de/Australien/funafuti.html>
* Tarawa: <http://www.klimadiagramme.de/Australien/tarawa.html>
* Kwajalein: <http://www.klimadiagramme.de/Australien/kwajalein.html>
  1. På hvilke atoller er årsnedbøren det mest og mindst
  2. I hvilke måneder regner det mest på de 4 øer?

1. Når det er varmt, sker der stor fordampning fra jord- og havoverfladen. Derfor vil meget af det vand, der falder som nedbør, hurtigt fordampe igen.
   1. Vurder hvor stor fordampningen er på atollerne. Du kan antage at den er ensartet hele året.
   2. Diskutér på hvilke af de 4 atoller, hvor beboerne oplever problemer med vandmangel hele året eller dele af året.
   3. I hvilke måneder er der nedbørsoverskud?